Document ID: /roh_data/filtered/fineweb-2-filterrobots_roh.jsonl.gz/4347

Il Cussegl federal ha tranter auter agiuntà ina limita da radis per ina da las novas frequenzas da 5G. Tar las limitas existentas na datti dentant naginas midadas.
Vitiers ha la regenza decidì da laschar observar la radiaziun che deriva da las antennas dal func mobil. Cun quella midada sto l'uffizi federal regularmain infurmar davart la situaziun actuala. Ch'ins veglia observar la radiaziun, haja surtut da far cun las malsegirezzas davart 5G en la populaziun.
Gia enconuschent è ch'ina gruppa da lavur manada da l'Uffizi federal d'ambient prepara per questa stad in rapport. Quel duai analisar ils basegns ed ils ristgs en connex cun il func mobil e la radiaziun.
RR novitads 12:00